als_Latn dik_Latn sag_Latn
Me rastin e 25 vjetorit të dëbimit të refugjatëve boshnjakë – të cilët më vonë u vranë – aktivistët i bënë përsëri thirrje autoriteteve të ndëshkojnë autorët e krimeve dhe të ndërtojnë një monument për viktimat.
Aktivistë nga tre grupe malazeze për të drejtat e njeriut do të vendosin kurora më 25 maj në qytetin e Herceg Novit para rajonit të policisë të qytetit, i cili konsiderohet gjerësisht si përgjegjës për dëbimin e turpshëm të refugjatëve boshnjakë deri në vdekjet e tyre në vitin 1992.
Më shumë se 60 boshnjakë dhe disa serbë etnikë u ndaluan në mënyrë të paligjshme dhe u sollën në rajonin e policisë, prej nga ku ata u dëbuan me autobusë për në territorin e kontrolluar nga serbët e Bosnjës më 25 dhe 27 maj 1992.
Pas dëbimeve, shumica e boshnjakëve u vranë. Eshtrat e tyre mbeten ende për t’u gjetur.
Nëntë ish-policë të akuzuar për dëbimet u liruan nga akuzat në nëntor 2012, sepse gjykata e lartë e Podgoricës vendosi se ndërsa arrestimet ishin të paligjshme, ato nuk përbënin një krim lufte dhe nëntë burrat nuk ishin palë në asnjë anë në luftën boshnjake.
Grupet e të drejtave të njeriut kritikuan ashpër gjyqin, jo vetëm për shkak të lirimeve nga akuzat, por gjithashtu për shfajësimeve, por edhe për shkak të mosngritjes naga ana e prokurorisë të çështjes së përgjegjësisë komanduese në rastet e krimeve të luftës.
"Kanë kaluar 25 vjet që nga lufta në Bosnjë dhe Hercegovinë, nuk është vënë drejtësi dhe kudo mbetet i pranishëm një projeksion harrese,” tha të hënën OJQ-ja Anima, një nga grupet e të drejtave të njeriut që po përkujton dëbimet.
Të tre OJQ-të, përfshirë Qendrën për Edukimin Qytetar dhe Veprim për të Drejtat e Njeriut, përsëritën thirrjen e tyre të mëparshme që në Herceg Novi të ndërtohet një monument dhe të shpallet një ditë përkujtimore.
"Ne paralajmërojmë edhe një herë kundër politikës së mosndëshkimit për krimet e luftës dhe dështimit për përcaktimin e përgjegjësisë,” tha Anima.
Prokuroria deri më tani ka nisur gjithsej gjashtë çështje për krime lufte kundër civilëve, por nuk ka pasur arrestime të reja, padi apo vendime në vitin 2016 në lidhje me ndonjë nga këto çështje apo me çështje të reja në vend.
Mali i Zi është kritikuar për vite me radhë se nuk ka bërë përpjekje serioze për të trajtuar krimet e luftës, edhe pse prokuroria premtoi disa hetime të reja në vitin 2017.
Progres raporti më i fundit i BE-së për Malin e Zi, i publikuar në nëntor 2016, tha se progresi në vend përsa i takon gjykimit të krimeve të luftës ishte i ngadaltë.
Pavarësisht disa zhvillimeve pozitive, tha raporti, prokuroria e Malit të Zi duhet të tregojë një qasje më proaktive në ndjekjen e akuzave për krime lufte.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn